14/09/2010 | Administración LocalMunicipal
A Pobra do Caramiñal
Aprobación das bases da convocatoria de selección dun funcionario interino como técnico de administración financieira

ANUNCIO Aprobada por resolución de Alcaldía n.º 416/2010 en data 24/08/2010 as bases da convocatoria para a selección dun funcionario interino como técnico de Administración financieira e en cumprimento do establecido no artigo 6 do Real Decreto 896/1991, de 7 de xuño, polo que se aproban as regras básicas e programas mínimos a que debe axustarse o procedemento de selección dos funcionarios da Administración local, procedese á publicación das citadas bases: BASES DA CONVOCATORIA DE SELECCIÓN DUN FUNCIONARIO INTERINO COMO TÉCNICO DE ADMINISTRACIÓN FINANCIERA 1. OBXECTO. As presentes convocatoria e bases teñen por obxecto a selección como funcionario interino dun técnico de administración financiera por excedencia do seu titular de acordo co artigo 10.1. b da Lei 7/2007, de 12 de abril, do Estatuto Básico do Empregado Público.2. CARACTERÍSTICAS DO POSTO. Área de adscrición: Concellería-Delegación de Réxime Interior, Facenda e Persoal. Denominación: técnico de administración financiera. Grupo de clasificación profesional: Al. Nivel: 30. Titulación: licenciatura en Derecho, Economía o Administración e Dirección de Empresas. Contido funcional: traballos apoio xestión económico fmanciera e orzamentaria e tributaria.3. REQUISITOS DOS ASPIRANTES. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, de 12 de abril, no caso dos nacionais doutros Estados. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin acharse en inhabilitación absoluta ou especial para empregos ou cargos públicos por resolución xudicial, no que fose separado ou inhabilitado. No caso de ser nacional doutro Estado, non acharse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos términos o acceso ao emprego público. e) Posuír alguna das seguintes titulacións: licenciado en Dereito, Economía ou Administración e Dirección de Empresas. f) Conforme os artigos 54.11 e 56.2 da Lei 7/2007, de 12 de abril, estar capacitado para atender ao cidadán na lingua que o solicite oficial en Galicia.4. PRESENTACIÓN DE SOLICITUDES. A solicitude presentarase, conforme ó modelo que se achega como anexo, no Rexistro Xeral do Concello ou en calquera dos lugares previstos no artigo 38.4 da Lei 30/1992, de 26 de novembro, de réxime xurídico das administracións públicas ou do procedemento administrativo común, durante o prazo de 10 días hábiles seguintes á publicación no Boletín Oficial da Provincia do correspondente anuncio. Con ela acompañarase debidamente cotexadas: a) Fotocopia do D. N. I. b) Fotocopia do título esixido. c) Relación de méritos acompañada dos xustificantes acreditativos dos mesmos. As persoas con minusvalía deberán facelo constar nas súas instancias sinalando se precisan adaptación das probas. A condición da minusvalía acreditarase coa certificación correspondente expedida polo órgano competente.5. ADMISIÓN DOS ASPIRANTES. Expirado o prazo de presentación de instancias, a Alcaldía, no prazo de 5 días, ditará resolución, declarando aprobada a lista provisional de admitidos e excluídos. En dita resolución, que se publicará no taboleiro de anuncios, indicarase o nome, apelidos e DNI dos admitidos e excluídos, coas causas da exclusión, e concedendo un prazo de cinco días para reclamacións. As reclamacións será aceptadas ou rexeitadas por resolución da Alcaldía, aprobando a lista definitiva de admitidos e excluídos; na mesma, determinarase o lugar, data e hora de comezo do proceso selectivo. A referida resolución publicarase no taboleiro de anuncios do Concello.6. PROCESO SELECTIVO. A selección realizarase a través do sistema de concurso-oposición. A. FASE DE CONCURSO: o baremo de méritos na fase de concurso será: 1.–Por servizos prestados: ■ No mesmo posto, homologable ou relacionado directamente en Administracións Públicas: 0,20 puntos por mes traballado. ■ No mesmo posto ou homologable fora das administracións públicas: 0,05 puntos por mes traballado. Neste apartado poderase acadar un máximo de 7 puntos. Forma de acreditación dos servizos: fotocopia compulsada do contrato de traballo e certificación de vida laboral expedida pola Tesourería Xeral da Seguridade Social ou certificación de servicios prestados expedida pola Administración correspondente. Se os servizos derivan dunha actividade por conta propia acompañarase copia do contrato de servizo que dera lugar á experiencia alegada e da alta no réxime correspondente. Deberá quedar debidamente acreditado o posto de traballo concreto e a función desempeñada. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial.2.–Por realización de cursos relacionados coa materia de Facenda Pública y Administración Tributaria, e Contabilidade Pública realizada con aproveitamento, impartida por administracións públicas, organismos oficiais dependentes de calquera das administracións públicas ou homologados por estas e cun mínimo de 8 horas lectivas: a) Por cada curso de 8 a 30 horas: 0,05 puntos b) Por cada curso de 31 a 100 horas lectivas: 0,10 puntos. c) Por cada curso de 101 a 200 horas lectivas: 0,20 puntos. e) Por cada curso de máis de 201 horas lectivas: 0,50 puntos. Neste apartado poderase acadar un máximo de 3 puntos. Forma de acreditación: certificación da entidade que impartiu o curso ou copia compulsada do documento oficial acreditativo da súa realización.3.–Outros méritos relacionados coas funcións do posto: a) Por ostentar a condición de funcionario de Administración local con Habilitación de carácter estatal nas subescalas de Intervención-Tesorería ou Secretaría-Intervención: 3 puntos. A condición de funcionario de Administración local con habilitación de carácter estatal acreditarase mediante o correspondente título de funcionario de carreira expedido polo Ministerio de Administracións Públicas. B. FASE DE OPOSICIÓN. Constará dunha única proba, que consistirá na realización dun ou varios exercicios prácticos relacionados co temario recollido no anexo a estas bases. Para a súa realización os aspirantes poderán utilizar textos legais e máquinas de calcular non programables nin financieiras. A proba terá carácter eliminatorio, e punturarase de 0 a 30 puntos, sendo necesario acadar un mínimo de 15 puntos para superala. Tempo de desenrolo 2 horas. C.–ENTREVISTA: realizarase unha entrevista cos aspirantes sobre o seu currículo e na que se poderán facer asi mesmo preguntas de carácter técnico sobre as respostas dos aspirantes na proba da fase de oposición. Esta entrevista valorarase cun máximo de 2 puntos.7. TRIBUNAL CUALIFICADOR. O tribunal estará constituído por un presidente, dous vocais e un secretario. O tribunal poderá dispoñer a incorporación de asesores especialistas. Ditos asesores colaborarán co órgano de selección unicamente no exercicio das súas especialidades técnicas, tendo voz pero non voto. O procedemento de actuación do tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, como nas demais normas aplicables.8. PROPOSTA DO TRIBUNAL. Tras a fase de concurso, o tribunal fará pública a puntuación obtida polos candidatos no taboleiro de edictos do Concello. Finalizado o proceso selectivo, o tribunal fará pública a puntuación total dos candidatos. O aspirante con maior puntuación total será proposto polo tribunal para o seu nomeamento. Os aspirantes seguintes, se os houbera, determinados por orden descendente de puntuación, serán propostos polo tribunal para formar parte dunha lista de substitucións para cubrir posibles ausencias do persoal titular.9. NOMEAMENTO. A Alcaldia-Presidencia resolverá o nomeamento do aspirante proposto polo tribunal, así como a relación de aspirantes que forma parte da lista de substitucións.10. INCIDENCIAS. O tribunal queda facuItado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.11. DISPOSICIÓN ÚLTIMA. Contra a resolución que aproba estas bases, que pon fin á vía aministrativa, poderase interpoñer recurso potestativo de reposición, no prazo dun mes contado dende o día seguinte ó da sua publicación no Boletín oficial da Provincia da Coruña, de conformidade co establecido na Lei 30/1992, de 26 de novembro, ou poderase impugnar directamente ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados dende a mesma data, según o artigo 8.1.º en conexión co artigo 10.1.º da Lei 29/1998, de 13 de xullo. ANEXO.–TEMARIO DA FASE DE OPOSICIÓN Parte xeral.1. A Constitución española. Estructura e principios xerais. Dereitos e deberes fundamentais dos españois.2. A organización territorial do Estado. As Comunidades Autónomas. As entidades locais.3. O Goberno e a Administración. As Cortes Xerais. O Poder Xudicial 4. O acto administrativo. Concepto, clases e elementos. Motivación e notificación. Eficacia e validez dos actos administrativos. Revisión, anulación e revogación.5. O procedemento Administrativo. Principios Xerais. A Lei de réxime xurídico das Administracións Públicas e do procedemento administrativo común: contido e ámbito de aplicación. Tramitación do procedemento administrativo.6. Os recursos administrativos: concepto e clases. Recursos de alzada, reposición e extraordinario de revisión. A xurisdicción contencioso-administrativa.7. Os contratos das administracións públicas: concepto e clases. Estudio dos seus elementos. Formas de adxudicación. O seu cumprimento. A revisión de prezos e outras alteracións contractuais. Incumprimento dos contratos administrativos. Procedementos e formas de adxudicación.8. A actividade de fomento da Administración Pública: as subvencións. Réxime xeral.9. A responsabilidade da Administración Pública. Responsabilidade patrimonial das autoridades e persoal das administracións públicas.10. O Réxime local na Constitución. O principio de autonomía local. A potestade regulamentaria das entidades locais. Regulamentos e ordenanzas. Procedemento de elaboración.11. A organización municipal. Órganos necesarios: o alcalde, o Pleno, a Xunta de Goberno Local. Órganos complementarios: comisións informativas, outros órganos complementarios. Funcionamento dos órganos colexiados.12. Singularidades do procedemento administrativo das Entidades Locais. A revisión e revocación dos actos dos entes locais. Tramitación de expedientes. Os interesados. Abstencións e recusacións. Recursos administrativos e xurisdicionais contra os actos locais.13. As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos.14. Persoal ó servicio das Administracións Públicas. Réxime xurídico. O persoal funcionario: funcionarios de carreira e funcionarios interinos. A oferta de emprego público. A selección dos funcionarios. Situacións administrativas dos funcionarios. Adquisición e perda da condición de funcionario.15. Persoal laboral ó servicio das administracións públicas. Selección. O contrato laboral: contido, duración e suspensión. Negociación laboral, conflictos e convenios colectivos.16. As retribucións do persoal ó servicio da Administración Pública. Nóminas: estructura e normas de confección. Altas e baixas: a súa xustificación. Devengo e liquidación dos dereitos económicos.17. As licencias de obra. A intervención na edificación e no uso do solo. O dereito a edificar. Infraccións urbanísticas: restauración da orde urbanística; os expedientes sancionadores.18. O patrimonio das entidades locais. Bens de dominio público e bens patrimoniais. Réxime dos bens comunais. Utilización dos bens das entidades locais. Adquisición e alleamento.19. Os servizos públicos. Formas de xestión.20. Os Rexistros de entrada e saída. Relacións cos cidadáns. O cidadán como cliente dos servicios públicos. Parte específica.21. As facendas locais: réxime xurídico. Os recursos municipais. Clasificación dos ingresos. Participación en tributos do Estado.22. Os tributos locais: principios. A potestade regulamentaria das Entidades Locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios.23. Imposto sobre Bens Inmobles. Natureza. Feito impoñible. Suxeito pasivo. Exencións e bonificacións. Base impoñible. Base liquidable. Cuota, devengo e período impositivo. Xestión catastral. Xestión tributaria. Inspección catastral.24. Imposto sobre Actividades Económicas. Natureza. Feito impoñible. Suxeito pasivo. Exencións. Cuota: as tarifas. Devengo e período impositivo. Xestión tributaria. Inspección censal.25. Imposto sobre Vehículos de Tracción Mecánica. Natureza e feito impoñible. Suxeito pasivo. Base impoñible, cuota e devengo. Xestión.26. Imposto sobre Construcións, Instalacións e Obras. Natureza e feito impoñible. Suxeito pasivo. Base impoñible. Cuota e devengo. Xestión.27. Imposto sobre o Incremento de Valor dos Terreos de Natureza Urbana. Natureza e feito impoñible. Suxeito pasivo. Exencións. Base impoñible. Cuota. Devengo. Xestión.28. Taxas e prezos públicos. Diferencias. Natureza, réxime de imposición e xestión. Constribucións especiais. Anticipo e aprazamento de cuotas. As cuotas de urbanización.29. O orzamento xeral das entidades locais. Elaboración e aprobación. As bases de execución do orzamento. A prórroga do orzamento.30. O gasto público. A estrutura presupostaria. Os créditos do orzamento de gastos: delimitación, situación e niveis de vinculación. Fases de execución do orzamento de gastos. Os pagos a xustificar. Anticipos de caixa fixa. Fases de execución do orzamento de ingresos.31. Os gastos de carácter plurianual. A tramitación anticipada de gastos. Os proxectos de gastos. Gastos con financiación afectada.32. As modificacións orzamentarias: créditos extraordinarios, suplementos de crédito, ampliacións e xeración de créditos, transferencias e incorporación de créditos.33. A liquidación do orzamento. Resultado orzamentario: concepto, cálculo e axustes. O Remanente de Tesourería: concepto e cálculo. Remanentes de crédito.34. A conta xeral das entidades locais. Os estados e contas anuais e anexos da entidade local e os seus organismos autónomos: contido e xustificación. As contas das sociedades mercantís. Tramitación da conta xeral. Outra información a subministrar ó Pleno, ós órganos de xestión e a outras administracións públicas.35. A tesourería das entidades locais. Funcións da tesourería. Situación dos fondos. Realización de pagos: prelación, procedemento e medios de pago. O estado de conciliación. O plan de tesourería e o plan de disposición de fondos. Rentabilización de excedentes de tesourería. A concesión de avais polas entidades locais.36. A contabilidade das entidades locais. As instruccións de contabilidade para a administración local. O control da actividade económico-financieira das entidades locais.37. A función interventora. O control interno da actividade económico-financeira das entidades locais. Ámbito subxectivo, ambito obxectivo e modalidades. Especial referencia ós reparos.38. Función fiscalizadora e xurisdiccional. O control externo da actividade económico-financeira. O Tribunal de Contas e os órganos de control externo das comunidades autónomas. O recurso económico-adminstrativo.39. As subvencións públicas. Procedementos de concesion e xestión de subvencións. Reintegro de subvencións. Os ingresos de dereito privado.40. O crédito local. Clases de operacións de crédito. Operacións de crédito a longo prazo. Requisitos, finalidade e réxime de competencias. As operacións de tesourería. Requisitos, finalidade e réxime de competencias.41. A relación xurídica tributaria. Elementos. Feito impoñible. Devengo. Exencións. Suxeito activo. Suxeito pasivo. Responsables. A solidaridade.42. A base impoñible. A base liquidable. O tipo de gravame. A cuota tributaria. A débeda tributaria: contido.43. O procedemento de xestión tributaria. A liquidación dos tributos. Os actos de liquidación: clases e réxime xuridico. A consulta tributaria.44. A extinción da obriga tributaria. O pago: requisitos, medios de pago e efectos. Consecuencias da falta de pago e consignación. A imputación de pagos. Outras formas de extinción. Aplazamento e fraccionamento de pago.45. Procedemento de recadación en período voluntario. A providencia de prema. Impugnación da providencia de prema. O procedemento de recadacion en vía de prema. O embargo de bens. Formas de terminación do procedemento de prema.46. As garantías tributarias. Concepto e clases. As medidas cautelares. Infraccións e sancións tributarias. Clases. O procedemento sancionador. Extinción da responsabilidade por infraccións tributarias.47. A inspección dos tributos. Actuacións inspectoras para a xestión dos tributos: comprobación e investigación, obtención de información, a comprobación de valores e informe e asesoramento.48. Réxime xurídico das funcións inspectoras. O procedemento de inspección tributaria. Potestades da inspección dos tributos. Documentación das actuacións inspectoras. As actas de inspección. A inspección dos recursos non tributarios.49. A revisión en vía administrativa dos actos de xestión tributaria. O recurso de reposición. As reclamacións económico-administrativas. Procedementos especiais de revisión.50. Matemáticas financieiras: capitalización simple e composta. Tipos de interese nominais e efectivos. Rentas. Prestamos. En Pobra do Caramiñal, a 06 de setembro de 2010. O ALCALDE Isaac V. Maceiras Rivas